חתירה במשחקים האולימפיים

[750px|ממוזער|<center>החותרים שהשתתפו ב[אולימפיאדת לוס אנג'לס (1932) בתמונה קבוצתית]]
[ממוזער|שמיניית החותרים ה[ארצות הברית|אמריקנית באולימפיאדת פריז (1900)]]
[ממוזער|הענקת מדליות לנבחרת ארצות הברית, שניצחה בתחרות לרביעיות עם הגאי ב[אולימפיאדת לונדון (1948)]]
[ממוזער|החותרים ה[ארגנטינה|ארגנטינאים טרנקילו קפוצו (מימין) ואדוארדו גררו, זוכי מדליית הזהב בסירת משוטים לזוגות באולימפיאדת הלסינקי (1952)]]
[ממוזער|החותרים האמריקנים [ג'יימס פייפר (מימין) ודובל הכט, זוכי מדליית הזהב בזוגות ללא הגאי באולימפיאדת מלבורן (1956)]]
[ממוזער|נבחרת [ברית המועצות שזכתה במדליית כסף בתחרות הרביעיות ללא הגאי באולימפיאדת מוסקבה (1980)]]
[ממוזער|חותרים אמריקאים ב[אולימפיאדת סיאול (1988)]]
[ממוזער|החותר ה[אוסטרליה|אוסטרלי ג'יימס טומקינס, שזכה בארבע מדליות (מהן שלוש מדליות זהב) בין 1992 ל-2004]]
[ממוזער|נבחרת [פולין, זוכת מדליית הזהב בסירת משוטים לרביעיות באולימפיאדת בייג'ינג (2008), במהלך המשחקים]]
[ממוזער|החותרת [רולין רפלאר ואן דריאל, חברת השמינייה ההולנדית שזכתה במדליית כסף באולימפיאדת בייג'ינג (2008) ובמדליית ארד באולימפיאדת לונדון (2012), עם מדליית הכסף מבייג'ינג]]
[ממוזער|החותרות ה[בריטניה|בריטיות הלן גלובר והת'ר סטנינג, עם מדליות הזהב בהן זכו באולימפיאדת לונדון (2012)]]
**[[חתירה (ספורט)|חתירה]]** היא ענף ב**[[המשחקים האולימפיים|משחקים האולימפיים]]** מאז אולימפיאדת פריז (1900). נשים מתחרות בענף מאז אולימפיאדת מונטריאול (1976).

## היסטוריה
במשחקים האולימפיים הראשונים בהם נערכו תחרויות חתירה, אולימפיאדת פריז (1900), התחרו גברים בלבד, בארבעה סוגי סירות: סירת משוטים ליחיד, זוגות עם הגאי, רביעיות עם הגאי, ושמיניות. בתחרות הרביעיות התגלעה מחלוקת שיפוט בשלב חצי הגמר, ולכן הוחלט לערוך שני מקצי גמר. בשניהם חולקו מדליות.

באולימפיאדת סנט לואיס (1904) נערכו חמש תחרויות. רק שתיים מהתחרויות מפריז הושארו: סירת משוטים ליחיד ושמיניות. עליהן נוספו סירת משוטים לזוגות, זוגות ללא הגאי ורביעיות ללא הגאי. רוב המתחרים היו אמריקאים ומקצתם קנדים, ובתחרות השמיניות התחרו רק שתי נבחרות, ממדינות אלו. באולימפיאדת לונדון (1908) נערכו אותן תחרויות פרט לסירת משוטים זוגית.

באולימפיאדת סטוקהולם (1912) נערך שינוי נוסף בתחרויות. תחרויות סירת משוטים ליחיד ושמיניות נותרו על כנן, ונוספו תחרות רביעיות עם הגאי, בשני דגמי סירות שונים. באולימפיאדת אנטוורפן (1920) הושאר רק דגם רביעיות אחד, המשמש גם כיום, והוחזרו תחרויות סירות משוטים לזוגות וזוגות עם הגאי. 

באולימפיאדת פריז (1924) עלה מספר התחרויות לשבע, ובמתכונת זו נערכו גם 10 האולימפיאדות הבאות: סירת משוטים ליחיד, סירת משוטים לזוגות, זוגות ללא הגאי, זוגות עם הגאי, רביעיות ללא הגאי ורביעיות עם הגאי. 

באולימפיאדת מונטריאול (1976) נוספה תחרות שמינית - סירת משוטים לרביעיות. באותם משחקים החלו להתחרות גם נשים, בשש תחרויות: סירות משוטים ליחידות, זוגות ורביעיות, זוגות ללא הגאית, רביעיות עם הגאית ושמיניות. באולימפיאדת ברצלונה (1992) הוחלפה תחרות הרביעיות עם הגאית בתחרות רביעיות ללא הגאית.

החל מאולימפיאדת אטלנטה (1996) בוטלו תחרויות הזוגות והרביעיות עם הגאים ובמקומם נוספו תחרות זוגות בסירות משוטים קלות ותחרות רביעיות בסירה קלה. אצל הנשים בוטלה תחרות הרביעיות ללא הגאית, שנערכה רק פעם אחת, והוחלפה בתחרות לזוגות בסירת משוטים קלה. מאז נערכות תחרויות החתירה במתכונת זו, הכוללת 8 תחרויות לגברים (סירת משוטים ליחידים, זוגות ורביעיות, סירת משוטים קלה לזוגות, זוגות ללא הגאי, רביעיות ללא הגאי, רביעיות ללא  הגאי בסירה קלה ושמיניות) ו-6 תחרויות לנשים (סירת משוטים ליחידות, זוגות ורביעיות, סירת משוטים קלה לזוגות, זוגות ללא הגאית ושמיניות).

## שיטת התחרויות
בכל אחת מתחרויות החתירה רשאי להשתתף נציג אחד (יחיד/זוג/רביעייה/שמינייה) מכל מדינה.

פורמט התחרויות משתנה בין סוגי הסירות, בהתאם למספר המשתתפים, אבל ככלל הוא מתבסס על עיקרון דומה: שלב מוקדמות, שלב ניחומים שמאפשר הזדמנות נוספת למפסידים בשלב המוקדמות, שלבי רבע גמר וחצי גמר אופציונליים בהתאם למספר המשתתפים, ושלב גמר. בכל מקצה מתחרות שש סירות, למעט שלב המוקדמות שבו ייתכן מספר מתחרים נמוך יותר בכל מקצה. המעבר משלב לשלב הוא בהתאם לדירוג במקצה, ולא על בסיס התוצאה.

הראשונים בשלב הגמר זוכים במדליית זהב, השניים במדליית כסף והשלישיים במדליית ארד. בנוסף, נערכים משטי דירוג למקומות 7 ומטה, בקבוצות של שישה.

## מדליות
לאורך השנים זכו חותרים מ-43 מדינות במדליות אולימפיות. גרמניה המזרחית השתתפה בסך הכל בחמש אולימפיאדות, בין 1968 ל-1988, אך הדומיננטיות של החותרים המזרח-גרמנים בשנים אלו הייתה כה גבוהה (33 מדליות זהב מתוך 57 אפשריות), עד כי גם כיום, רק באולימפיאדת ריו דה ז'ניירו (2016), האולימפיאדה השביעית לאחר איחוד גרמניה, הצליחה ארצות הברית לעבור אותה ולתפוס את מקומה בראש טבלת המדליות. מבחינה מתמטית, לבריטניה יש סיכוי לעבור אותה באולימפיאדת טוקיו.

## חותרים בולטים
22 חותרים זכו לאורך השנים ב-3 מדליות זהב או יותר.

## קישורים חיצוניים

* 

*
קטגוריה:ענפי ספורט במשחקים האולימפיים
אולימפיאדה